Wir, Margareth von Gruͤnenbgˀ, eptissin, und der convent ze Kùngsvelt, vˀjechn̄ offenlich mit disem brieff fùr ùns und
ùnser nachkomē, ✳ dz wir mit gemeinē raͧt Annan Meyerin von Scherntz genomē und enphangē habn̄ von sundˀn
trùwen ze einer pfruͦnderin. also verre, dz wir ira ir lebtag gebn̄ sùllent ein sunder stuben ✳ und die heitzen ✳ und tach
und gemach, ✳ oͧch soͧnt wir ira ein toͤchterli, dz ir diene, gùnnen und lassen, ✳ dem wir ✳ gemuͤss, ✳ brot und schuͦch von dem
kloster gebn̄ sullent. ✳ wir sùllent der selbn̄ Annā, ùnsˀ pfuͦnderin, alle die wil si in lebn̄ ist, gebn̄ ✳ semlichn̄ win als wir
trinken gemeinlich in dem convēt und darzuͦ ✳ brot, fleisch und ander ding, alz wir gebunden sin ze gebende andren
pfruͦndern ✳ aͧn all geverd. ✳ hie wider, so hett die egenāt Anna Meyerin ✳ ùns und ùnsˀn nachkomē ✳ geordnet und durch
got und in almuͦssen wise vˀschaffet vorgericht dis nachgeschribnē guͤter und gùlt: des ersten ein mùli, gelegn̄ ze Schernz,
und einen guldin geltz jerlicher gùlt uff und ab dem vare ✳ ze Windesch ✳ mit geding, dz wir und all ùnsˀ nachkomē, die
selbn̄ mùli mit aller zuͦ gehoͤrt und oͧch den egenāt₎ guld₎ geltz ✳ jetz angentz nach der date dissz brieffz ✳ nutzē, niessen,
besetzzē, vˀkoͧffē und entsetzē moͤgen als anders ✳ eigen guͦt. ✳ oͧch hett si ùns zuͦgeordnet sechs stuk jerlichs zinssz, ✳ die
si ze Scherntz hett, also dz si die selbn̄ sechs stuk, die wil si lebt und nit fûrer ✳ nutzen und niessen sol. ✳ und wenne si von
todes wegn̄ abgegangē ist, so soͧnt si vallen an ùns und ùnsˀ nachkomē. dar zuͦ so hatt die vorgenāt Meyerin aber
ùns muͦttwilklich und umbetwungenlich ze einer steͣtten und ewigē gabe wise ✳ gebn̄ und gemachet ✳ zwo matten, oͧch
ze Scherntz in dem zwing und ban gelegn̄, ✳ mit semlichn̄ underscheid, ✳ das si und
ir
swester, Metzzi von Scherntzi, in
ùnser kuchi, die selbn̄ zwo mattē mit aller zuͦgehoͤrt nutzzen, bruchen und ir lebtag in libdinges wise niessen soͧnt,
je eine nach der ander. ✳ und wenne si bed aber storbn̄ und mit dem tod abgangē sint, dz got lang wende, dannāhin so
sùllent die obgeschribnē zwo mattē ✳ ùns und unsˀn nachkomē volgen und werden ✳ mit eigenschafft, zuͦgehoͤrt und
rechtunge₎ als die selbn̄ vorgenātē Meyerin und ir vordern die ingehept und harbracht habn̄. und insunder, so
ist berett und namlich bedinget, dz die vorbenēpt Anna Meyerin ✳ dis ùbrig ir guͦt, es si ligentz, varentz, ✳ pfennīg
guldin, pfenīgs werd, ✳ daz minder, dz mer, nùtzit ùberal ussgenomē, dz si do ze mal ✳ oder kùnfftēlich hatt und gewùnne
bi lebendem lib, ✳ alle die wile si in sel und lebn̄ ist ✳ ander swa hin wo hin si wil, dis vˀgebn̄, vˀschaffen und vˀpfichtē
mag durch got, durch ere ✳ ir frùnden, maͧgen und ander lùten aͧn unser und menlichs ✳ hinderunge und sumnisse ✳
aͧn all geverde. were aber dz si dis ander ir guͦt bi lebendem lib nieman gebe noch vˀschuͤffe und da zwùschent von
todes wegn̄ je
abgienge,
✳ e ✳ das si es vˀgebe, ✳ so sol das selb guͦt, es si dz minder oder das mer, ✳ nach ir tode ✳ ùns und ùnsern ✳
nachkomē ✳ ze gelicher wiss volgen und werden ✳ als das ander obegˀffnē vˀschaffen guͦt. ✳ und des ze urkùnd, so
haben wir der aptye insigel offenlich ✳ fùr ùns und alle ùnser nachkomē offenlich gehenkt an disen brieff, der geben
ist an dem nechsten frytag vor sant Gallen tag, do man zalt von gotz gebùrt viertzehenhundert und zwoͤlf jar. ✳